2024 m. Lietuvos prezidento rinkimai

2024 m. Lietuvos Respublikos Prezidento rinkimai – 2024 m. gegužės 12 d. vyksiantys eiliniai Lietuvos Respublikos Prezidento rinkimai.

Rinkimų sistema 
Lietuvos Respublikos Prezidentas renkamas pagal daugumos atstovavimo (mažoritarinę) rinkimų sistemą. Išrinktu laikomas tas kandidatas į Respublikos Prezidento vietą, kuris pirmą kartą balsuojant ir dalyvaujant ne mažiau kaip pusei visų rinkėjų, gavo daugiau kaip pusę visų rinkimuose dalyvavusių rinkėjų balsų. Jeigu rinkimuose dalyvavo mažiau kaip pusė visų rinkėjų, išrinktu laikomas tas kandidatas, kuris gavo daugiausia, bet ne mažiau kaip 1/3 visų rinkėjų balsų. Jeigu pirmajame balsavimo rate nė vienas kandidatas nesurenka reikiamos balsų daugumos, po dviejų savaičių rengiamas pakartotinis balsavimas dėl dviejų kandidatų, gavusių daugiausia balsų. Išrinktu laikomas kandidatas, surinkęs daugiau balsų.

Respublikos Prezidentu gali būti renkamas Lietuvos pilietis pagal kilmę, ne mažiau kaip trejus pastaruosius metus gyvenęs Lietuvoje, jeigu jam iki rinkimų dienos yra suėję ne mažiau kaip keturiasdešimt metų ir jeigu jis gali būti renkamas Seimo nariu. Lietuvos Respublikos piliečiai Prezidentą renka penkeriems metams. Tas pats asmuo gali būti renkamas ne daugiau kaip du kartus iš eilės.

Pretendentai į kandidatus 
Politinės partijos iškėlė arba apie ketinimą dalyvauti rinkimuose paskelbė:

 Mantas Varaška – Kazlų Rūdos meras, išsikėlė pats (rems Lietuvos regionų partija)
 Aurelijus Veryga – Seimo narys, Lietuvos valstiečių ir žaliųjų sąjunga
 Ingrida Šimonytė – Ministrė pirmininkė, Tėvynės sąjunga–Lietuvos krikščionys demokratai
 Eduardas Vaitkus – gydytojas, profesorius, išsikėlė pats 
 Valdas Tutkus- buvęs Lietuvos kariuomenės vadas, 
 Antanas Kandrotas- poltinis aktivistas
Pretendentai turės užsiregistruoti ir surinkti 20 tūkst. gyventojų parašų, leidžiančių dalyvauti rinkimuose.

Šaltiniai 

Lietuvos prezidento rinkimai